CELEX: 62012CA0273
Language: el
Date: 2013-07-11 00:00:00
Title: Υπόθεση C-273/12: Απόφαση του Δικαστηρίου (δεύτερο τμήμα) της 11ης Ιουλίου 2013 [αίτηση του Cour de cassation (Γαλλία) για την έκδοση προδικαστικής αποφάσεως] — Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières κατά Harry Winston SARL [Κοινοτικός τελωνειακός κώδικας — Κανονισμός (ΕΟΚ) 2913/92 — Άρθρο 206 — Γένεση τελωνειακής οφειλής — Κλοπή εμπορευμάτων τα οποία έχουν τεθεί υπό καθεστώς τελωνειακής αποταμιεύσεως — Έννοια του όρου «ανεπανόρθωτη απώλεια εμπορευμάτων λόγω ανωτέρας βίας» — Οδηγία 2006/112/ΕΚ — Άρθρο 71 — Φόρος προστιθεμένης αξίας — Γενεσιουργός αιτία — Απαιτητό του φόρου]

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/13
            
         Απόφαση του Δικαστηρίου (δεύτερο τμήμα) της 11ης Ιουλίου 2013 [αίτηση του Cour de cassation (Γαλλία) για την έκδοση προδικαστικής αποφάσεως] — Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières κατά Harry Winston SARL
   (Υπόθεση C-273/12) (1)
   
   (Κοινοτικός τελωνειακός κώδικας - Κανονισμός (ΕΟΚ) 2913/92 - Άρθρο 206 - Γένεση τελωνειακής οφειλής - Κλοπή εμπορευμάτων τα οποία έχουν τεθεί υπό καθεστώς τελωνειακής αποταμιεύσεως - Έννοια του όρου «ανεπανόρθωτη απώλεια εμπορευμάτων λόγω ανωτέρας βίας» - Οδηγία 2006/112/ΕΚ - Άρθρο 71 - Φόρος προστιθεμένης αξίας - Γενεσιουργός αιτία - Απαιτητό του φόρου)
   2013/C 252/20
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières
   
      κατά
   
   Harry Winston SARL
   
      Αντικείμενο
   
   Αίτηση προδικαστικής αποφάσεως — Cour de cassation (Γαλλία) — Ερμηνεία των άρθρων 206 του κανονισμού 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (EE L 302, σ. 1) και 71 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (EE L 347, σ. 1) — Εμπορεύματα τελούντα υπό καθεστώς τελωνειακής αποταμίευσης — Κλοπή εμπορευμάτων — Έννοια της ανεπανόρθωτης απώλειας του εμπορεύματος — Περίπτωση ανωτέρας βίας — Γένεση τελωνειακής οφειλής κατά την εισαγωγή — Γενεσιουργό γεγονός που καθιστά απαιτητό τον φόρο προστιθέμενης αξίας
   
      Διατακτικό
   
   
               1)
            
            
               Το άρθρο 203, παράγραφος 1, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 1791/2006 του Συμβουλίου, της 20ής Νοεμβρίου 2006, έχει την έννοια ότι κλοπή εμπορευμάτων έχουν τεθεί υπό καθεστώς τελωνειακής αποταμιεύσεως συνιστά απομάκρυνση κατά την έννοια του εν λόγω άρθρου η οποία γεννά τελωνειακή οφειλή κατά την εισαγωγή και το άρθρο 206 του εν λόγω κανονισμού μπορεί να τύχει εφαρμογής μόνο σε περιπτώσεις κατά τις οποίες είναι δυνατό να γεννηθεί τελωνειακή οφειλή κατ’ εφαρμογή των άρθρων 202 και 204, παράγραφος 1, στοιχείο α', του ιδίου κανονισμού.
            
         
               2)
            
            
               Το άρθρο 71, παράγραφος 1, δεύτερο εδάφιο, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι η κλοπή εμπορευμάτων τα οποία έχουν τεθεί υπό καθεστώς τελωνειακής αποταμιεύσεως συνεπάγεται γενεσιουργό αιτία που καθιστά απαιτητό τον φόρο προστιθεμένης αξίας.
            
         
      (1)  ΕΕ C 235 της 4.8.2012.